

 REPUBLIKA HRVATSKA

SISAČKO-MOSLAVAČKA ŽUPANIJA

 OPĆINA MAJUR

OPĆINSKA NAČELNICA

KLASA: 102-01/18-01/05

URBROJ: 2176/14-03-18-02

Majur, 6. kolovoza 2018. godine

Na temelju članka 35. Statuta Općine Majur (»Službeni vjesnik« Općine Majur, broj 11/13 i 41/13, »Službene novine Općine Majur«, broj 3/14 i 1/18) načelnica Općine Majur vezano uz provedbu Projekt **„Zaželi i mi smo tu“**, raspisuje

**OGLAS**

**za prijam Radnica za potporu i podršku starijim osobama u nepovoljnom položaju na određeno vrijeme, projekt „ZAŽELI I MI SMO TU”**

Općina Majur provodi projekt **„Zaželi i mi smo tu“** u sklopu natječaja „Zaželi - program zapošljavanja žena“ koji je financiran sredstvima iz Europskog socijalnog fonda.

Partneri na provedbi projekta su Hrvatski zavod za zapošljavanje Područni ured Sisak i Centar za socijalnu skrb u Hrvatskoj Kostajnici.

**1. RADNICA ZA POTPORU I PODRŠKU OSOBAMA STARIJE ŽIVOTNE DOBI U NEPOVOLJNOM POLOŽAJU** - 10 izvršiteljica

**2. Vrsta zaposlenja:** predviđeno trajanje radnog odnosa na određeno vrijeme - 24 mjeseca

**3. Radno vrijeme:** puno radno vrijeme

**4. Mjesto rada:** poslovi će se obavljati na području Općine Majur

**5. Opis poslova:**

* obavljanje kućanskih poslova (pospremanje kuće, donošenje ogrjeva, priprema obroka, organiziranje pranja i glačanja rublja i drugi kućanski poslovi),
* nabava namirnica, lijekova i drugih potrepština,
* pomoć pri odlasku u šetnju,
* obavljanje drugih svakodnevnih poslova.

**6.   Kandidatkinje moraju ispunjavati sljedeće uvjete za prijam u radni odnos:**
a) punoljetnost
b) hrvatsko državljanstvo
c) najviše završena srednja škola
d) da se vode u evidenciji nezaposlenih osoba HZZ-a

**7.  Uz obrazac prijave kandidatkinje su dužne priložiti:**

1. životopis,
2. presliku osobne iskaznice,
3. presliku dokaza o završenoj školi,
4. potvrdu HZZ-a (datum izdavanja nakon objave oglasa),
5. potvrda o radnom stažu Hrvatskog zavoda za mirovinsko osiguranje.

Obrazac prijave može se dobiti u Općini Majur, radnim danom od 8,00 do 14,00 sati ili se može preuzet na internetskoj stranici Općine Majur: www.opcina-majur.hr.

NAPOMENA:

Odabrane kandidatkinje obvezne su pohađati i završiti program osposobljavanja.

Trajanje radnog odnosa – dvadeset i četiri mjeseca uz obvezni probni rad u trajanju od tri mjeseca. Isprave koje se prilažu u neovjerenoj preslici potrebno je prije potpisivanja ugovora o radu predočiti u izvorniku.

Urednom prijavom se smatra prijava koja sadržava sve podatke i priloge navedene u oglasu. Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatkinjom prijavljenom na oglas.

Osobe koje podnesu potpunu i pravodobnu prijavu bit će pozvane na testiranje o čemu će biti obaviještene telefonskim putem.

Vlastoručno potpisane prijave na oglas, potpisane od strane podnositeljice prijave, s navedenom kontakt adresom i telefonskim brojem te s dokazima o ispunjavanju uvjeta, dostavljaju se neposredno (osobno) ili putem pošte preporučeno u roku od 10 dana od objave oglasa na Hrvatskom zavodu za zapošljavanje (zaključno do 16.08.2018.), s naznakom:

***»Oglas za izbor* radnica za potporu i podršku starijim osobama i**

**osobama u nepovoljnom položaju *– ne otvarati«***

 na adresu:

**Općina Majur**

**Kolodvorska 5, Majur**

**44 430 Hrvatska Kostajnica**

O rezultatima natječaja kandidatkinje će biti obaviještene.

Općinska načelnica

Klementina Karanović, mag.ing.agr.